Павлодарда коронавирус жұқтырған ер адам қайтыс болды
"Павлодарда коронавирус жұқтырған ер адам қайтыс болды" | "https://abai.kz/post/112083"
TITLE: Павлодарда коронавирус жұқтырған ер адам қайтыс болды
URL: https://abai.kz/post/112083
META: "Павлодарда коронавирус жұқтырған ер адам қайтыс болды" | "https://abai.kz/post/112083"
DATE: 08.05.2020
AUTHOR(s): Abai.kz
TOTAL WORDS: 139
TEXT: Павлодарда коронавирус пандемиясын жұқтырған 57 жастағы ер адам қайтыс болды. Павлодар облысының Денсаулық сақтау басқармасының мәліметі бойынша, қайтыс болған науқас 23-сәуір күні коронавирус жұқтырып, инфекциялық стационарға жатқызылған. Оның жіті бронхит диагнозы болды. Науқастың жағдайы ауырлықтың орташа дәрежесі ретінде бағаланды. Пациент 2-типті қант диабетімен есепте тұрды. 26 сәуірде жағдайының нашарлауына байланысты ер адам жұқпалы госпиталдің реанимациялық бөліміне ауыстырылды. Күн сайын республикалық мамандармен кеңес өткізілді. 29 сәуірде ер адамда тыныс алу жетіспеушілігінің өсуі тіркелді. Осыған байланысты ол ӨЖЖ аппаратына қосылды. 2 мамырда науқастың жағдайы күрт нашарлады. Кеңес алу үшін Нұр-Сұлтан қаласының кардиохирургы шақырылды. Реанимациядан кейінгі кезеңде емделушіде жүрек-тыныс алу және бүйрек жеткіліксіздігі өршiдi. Жүргізілген қарқынды терапияға қарамастан, пациенттің жағдайы нашарлады. Емдеу ҚР ДСМ диагностикалау және емдеу хаттамасына сәйкес жүргізілді. 6 мамыр күні сағат 20:40-та ер адамның биологиялық өлімі анықталды. Айта кетейік, бүгінде Қазақстанда коронавирустан қайтыс болғандардың саны 31 адамға жеткен. Abai.kz
